 
Vilniaus miesto savivaldybės užimtumo didinimo programos 2025 m. įgyvendinimo rezultatai 
Vilniaus miesto savivaldybės 2025 metų užimtumo didinimo programa (toliau – Užimtumo didinimo programa) buvo parengta ir įgyvendinta, vadovaujantis Lietuvos Respublikos darbo kodeksu, Lietuvos Respublikos vietos savivaldos įstatymu, Lietuvos Respublikos užimtumo įstatymu, Lietuvos Respublikos socialinės apsaugos ir darbo ministro 2017 m. gegužės 23 d. įsakymu Nr. A1-257 „Dėl Užimtumo didinimo programų rengimo ir jų finansavimo tvarkos aprašo patvirtinimo“ patvirtintu Užimtumo didinimo programų rengimo ir jų finansavimo tvarkos aprašu (toliau – Aprašas) ir kitais teisės aktais. Užimtumo didinimo programos finansavimo šaltinis - valstybės specialiosios tikslinės dotacijos lėšos savivaldybių biudžetams.
Paskelbus konkursą dėl dalyvavimo įgyvendinant Užimtumo didinimo programą, buvo organizuoti du susitikimai: vienas su darbdaviais, o kitas su seniūnijomis, planuojančiomis teikti paraiškas dėl minėtos programos įgyvendinimo. 
2025 m. Užimtumo didinimo programą įgyvendino 20 Savivaldybės seniūnijų ir 36 organizacijos (toliau – Darbdaviai). Pagal Užimtumo didinimo programą seniūnijose įdarbinti 36 asmenys, o Darbdaviai, įgyvendindami programą, įdarbino 37 asmenis. Seniūnijose daugiausia įdarbinta pagalbinių darbuotojų bei aplinkos gerinimo specialistų grąžinimo darbams atlikti. Kiti Darbdaviai asmenis pagal Užimtumo didinimo programą, įdarbino įvairesnėms pareigoms. Daugiausia asmenys buvo įdarbinti kvalifikuotais darbuotojais. Tiek seniūnijos, tiek Darbdaviai buvo nuolat konsultuojami dėl problemų ar kylančių kliūčių įgyvendinant Užimtumo didinimo programą. 
Nuo 2022 metų, atvejo vadybos paslaugas (toliau – Paslaugos), įgyvendinant Užimtumo didinimo programą, teikia konkurso būdu atrinkta nevyriausybinė organizacija, VšĮ Projektų valdymo ir mokymo centras. Minėtame centre, 2025 m.  atvejo vadybos paslaugas teikė septyni atvejo vadybininkai. Paslaugas gavo 618 asmenų: 271 perkeltas iš 2024 metų, naujai buvo atsiųsti 429 asmenys, iš kurių 84 atsisakė (neatvyko) siunčiami pakartotinai, 345 asmenys pradėjo dalyvauti Užimtumo didinimo programoje. Dalyvavimą Užimtumo didinimo programos Paslaugose baigė 262 asmenys baigė, iš jų: 
· 95 pašalinus (išnykus, iš dalies pašalinus) įsidarbinimą ribojančias aplinkybes;
· 39 įsidarbino (pradėjo dirbti) savarankiškai;
· 1 sulaukė pensinio amžiaus;
· 2 mirė;
· 61 atvejo komandos sprendimu dėl įsipareigojimų nevykdymo;
· 49 asmens prašymu;
· 15 dėl kitokių priežasčių.
Asmenų, kuriems skirta atvejo vadyba, įsidarbinimą ribojančios aplinkybės:
· 73 proc. socialinių įgūdžių ir (ar) motyvacijos dirbti stoka;
· 50 proc. apribotas disponavimas piniginėmis lėšomis;
· 24 proc. įvairios priklausomybės;
· 10 proc. artimųjų priežiūra.
Įgyvendinant Užimtumo didinimo programą, teiktos šios Paslaugos:
· Psichologo (individualios ir (ar) grupinės).
· Socialinio motyvavimo (individualios ir (ar) grupinės).
· Karjeros specialisto konsultacijos (individualios ir (ar) grupinės).
· Teisininko konsultacijos (individualios ir (ar) grupinės).
· Verslumo pagrindų užsiėmimai (savęs užimtumo skatinimo užsiėmimai). 
· Finansinio raštingumo užsiėmimai. 
· Asmeninių finansų valdymo pagrindų užsiėmimai.
· Kompiuterinio raštingumo pagrindų užsiėmimai.
· Priklausomybių ligų specialisto konsultacijos.
· Profesinio orientavimo grupiniai savipagalbos užsiėmimai.
· Palydėjimo.
· Palaikymo įsidarbinus.
Organizuotas atvejo vadybininkų, Užimtumo didinimo programos koordinatorių ir klientų susitikimas su Valstybinės ligonių kasos atstovais, tema ,,Pirminė ambulatorinė sveikatos priežiūra (prisirašymas gydymo įstaigoje, jos keitimas, šeimos medicina), gydytojų specialistų paslaugos (siuntimas), (ne)mokamos paslaugos“. 
Atvejo vadybininkams ir asmenims, dalyvaujantiems Užimtumo didinimo programoje, organizuotas mokymų ciklas ,,Socialinis draudimas ir teikiamos garantijos paprasta kalba“. Mokymus vedė Valstybinio socialinio draudimo fondo valdybos Vilniaus skyriaus Klientų aptarnavimo skyriaus atstovas. Mokymuose kalbėta apie legalaus darbo ir įmokų mokėjimo naudą, gaunant ligos, motinystės išmokas, pensijas. 
Organizuoti susitikimai su potencialiais darbdaviais siekiant glaudesnio bendradarbiavimo įdarbinti asmenis, baigusius dalyvavimą Užimtumo didinimo programoje, taip pat dėl asmenų, dalyvavusių šioje programoje ir gavusių atvejo vadybos paslaugas, įdarbinimo galimybių. 
Organizuotas Darbo inspekcijos atstovų susitikimų su Paslaugų gavėjais ciklas apie nelegalų darbą, darbuotojų išnaudojimą ir kita. 
Kiekvieną mėnesį, mažiausiai vieną kartą, daugiausiai du kartus, organizuoti Atvejo komandos posėdžiai, iš viso 20 posėdžių. Taip pat kiekvieną ketvirtį organizuotos refleksijos siekiant aptarti iššūkius, su kuriais susiduria atvejo vadybininkai.
Konsultuoti kitų savivaldybių atstovai, kuruojantys Užimtumo didinimo programą, ir pasidalinta gerąja patirtimi.
Skaitytas pranešimas ,,Nauji pokyčiai ir iniciatyvos Vilniuje, stiprinant socialinę įtrauktį“ konferencijoje „Darbuotojas su negalia: (ne)norma 2025“.
Klaipėdos savivaldybės organizuojamoje konferencijoje „Užimtumas – kelias į stipresnę Klaipėdą“ skaitytas pranešimas tema ,,Patirtys ir iššūkiai įgyvendinant Užimtumo didinimo programą Vilniaus mieste“ .
Dalyvauta Užimtumo tarnybos organizuotame renginyje ,,Užimtumo didinimo programos įgyvendinimas organizuojant paslaugų teikimą įsiskolinimų turintiems asmenims“ skaitytas pranešimas ,,Vilniaus miesto savivaldybės užimtumo didinimo programos įgyvendinimo patirtis, sprendžiant dalyvių įsiskolinimų problemas“.

